Document ID: 32003R1035

Ir-Regolament tal-Kummissjoni (KE) Nru 1035/2003
tas-17 ta’ Gunju 1985
li jemenda r-Regolament tal-Kunsill (KE) Nru 2316/1999 li jistabbilixxi regoli dettaljati sabiex jiġi applikat ir-Regolament tal-Kunsill (KE) Nru 1251/1999 li jistabbilixxi sistema ta’ appoġġ għall-produtturi ta’ ċerti wċuh tar-raba maħrut
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabbilixxi l-Komunità Ewropea,
Wara li kunsidrat ir-Regolament tal-Kunsill (KEE) Nru 1251/1999 tas-17 ta’ Mejju 1999 li jistabbilixxi sistema ta’ appoġġ għall-produtturi ta’ ċerti wċuh tar-raba maħrut [1], kif l-aħħar emendat bir-Regolament (KE) Nru 1038/2001 [2], u b’mod partikolari l-Artikolu 9 tiegħu,
Billi:
(1) Ir-Regolament tal-Kummissjoni (KE) Nru 2316/1999 [3], kif l-aħħar emendat bir-Regolament (K) Nru 335/2003 [4], jistabbilixxi regoli dettaljati sabiex jiġi applikat ir-Regolament 1251/1999 rigward il-kondizzjonijiet sabiex jiġu konċessi l-pagamenti skond iż-żona għal-ċerti wċuh tar-taba maħrut u jistabbilixxi l-kondizzjonijiet għas-serħ tar-raba.
(2) Taħt il-politika Komunitarja sabiex tittejjeb il-kwalità, l-eleġibbiltà tal-pretendenti tal-pagamenti skond iż-żona għal-lift u l-kolza hija limitata għal dawk li wżaw iż-żerriegħa ta’ kwalità għall-varjetajiet speċifiċi. Sabiex jiġu stabbiliti l-varjetajiet eliġibbli, isir riferiment għall-katalgu komuni tal-varjetajiet ta’ l-ispeċji tal-pjanti agrikoli stabbilit bid-Direttiva tal-Kunsill 2002/53/KE [5]. Għandu jiġi speċifikat il-limitu taż-żmien għall-eliġibbiltà ssoktata tal-varjetajiet imneħħija mill-katalgu komuni.
(3) Jistgħu jiġu kunsidrati eliġibbli varjetajiet ġodda ta’ kittien imkabbra għall-fibra. Dawn għandhom jiġu inklużi fil-lista tal-varjetajiet eliġibbli għas-sistema ta’ appoġġ fl-Anness XII mar-Regolament (KE) Nru 2316/1999.
(4) Ir-Regolament (KE) Nru 2316/92 għandu għalhekk jiġi emendat kif xieraq.
(5) Il-miżuri provduti f’dan ir-Regolament huma skond l-opinjoni tal-Kumitat tal-ġestjoni taċ-ċereali,
ADOTTAT DAN IR-REGOLAMENT:
Artikolu 1
Ir-Regolament (KE) Nru 2316/1999 huwa hawnhekk emendat kif ġej:
1. L-Artikolu 4(1) jiġi mibdul b’dan li ġej:
"1. L-Istati Membri għandhom japplikaw politika ta’ kwalità rigward iż-żerrieg]a tal-kolza u tal-lift billi jillimitaw iż-żoni eliġibbli għall-pagamenti skond iż-żona għal dawk miżrugħa biż-żerriegħa ċċertifikata tal-varjetajiet taż-żero doppju (00) taż-żerrieg]a tal-kolza u tal-lift innotifikati u imdaħħla bħala ta’ hekk fil-katalgu komuni tal-varjetajiet ta’ l-ispeċji tal-pjanti agrikoli stabbilit bid-Direttiva tal-Kunsill 2002/53/KE [6] qabel kull pagament. Meta varjetà titneħħa mill-katalgu komuni, għandha tissokta tkun eliġibbli l-iktar tard sat-30 ta’ Gunju tat-tielet sena ta’ wara dik li fiha kienet inkluża. Il-varjetajiet taż-żero doppju għandhom ikunu dawk li jipproduċu żerriegħa b’kontenut massimu ta’ glukosinolat ta’ 25 μmol/g f’kontenut ta’ umdità ta’ 9 %, kif stabbilit bil-metodu ENISO 9167-1: 1995, u kontenut ta’ aċidu eruċiku ta’ mhux iktar minn 2 % tat-total tal-kontenut ta’ l-aċidu xaħmi, kif stabbilit bil-metodu ENISO 5508: 1995."
2. Il-varjetajiet tal-kittien "Alizée" u "Drakkar" imkabbra għall-fibra jiġu mdaħhla fil-punt 1 ta’ l-Anness XII.
Artikolu 2
Dan ir-Regolament għandu jidħol fis-seħh fis-seba’ jum wara l-pubblikazzjoni tiegħu fil-Gurnal Uffiċjali ta’ l-Unjoni Ewropea.
L-Artikolu 1(2) għandu jibda jseħħ mis-sena tas-suq 2003/2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-17 ta’ Gunju 2003.

Labels: 17
19
5
6